钦定古今图书集成/明伦汇编/氏族典/第035卷 > 《廖用贤尚友录》 > 龚良傅
## 钦定古今图书集成/明伦汇编/氏族典/第035卷 > 《廖用贤尚友录》 > 龚良傅

按《蒲圻县志》：“良傅，字起岩，御史晟孙，链子。中正德庚
午乡试，登嘉靖丙戌进士。初授工部都水司主事，治
漕有功，升兵部武选司。简良将，汰冗卒，戎政克诘。奉
诏往封，怀藩一介不受。升浙江按察司佥事，饮冰自
矢，陟河南参议。岁大祲，捐俸设粥，全活甚众。升山东
副使，督兵海上，威行振肃，海波不扬，卒于官。”